Naalʼeełí binááʼ łitsooígíí

éí Náhookǫsjí kéyah dah siʼánígíí bikááʼgóó (Deeteel Bikéyah dóó Náhookǫsjí W.B.A.di) dóó Náhookǫsjí Biʼééʼ Łichííʼí Bikéyahdi hólǫ́. Ndaʼałkaahí dóó ééʼdeetįįhii éí "Bucephala clangula" deiłníigo dayózhí.
Naalʼeełí binááʼ łitsooígíí éí tsintahgi dóó beʼekʼid bibąąhgi dahólǫ́, áádóó éí tsįįłkaałii yaʼáandi bitʼoh ádeiléeh łeh.

 Ánoolinígíí dóó bichʼiyąʼ 
Díí naalʼeełí 1.5 adéesʼeez ádaníłtso; 2–3 dahidídloʼ ádaníłdáas łeh. Bikąʼígíí éí bitsiiʼ chʼilgo dootłʼizh dóó bidaaʼ łizhin; nááná éí biniiʼ dah dzígai dóó bitsʼíís łizhin. Bitʼaʼ éí łizhin dóó łigaigo naashchʼąąʼ, bitééldę́ę́ʼ éí tʼóó łigai. Baʼáádígíí éí bitsiiʼ dibéłchíʼí dóó bitsʼíís łibá dóó ligaigo naashchʼąąʼ.

Díí naalʼeełí éí chʼosh chʼééh digháhii dóó chʼosh bikágí ntłʼizí dóó łóóʼ yázhí yildeeł; chʼil bitʼąąʼ dóó tátłʼid yiłchozh ałdóʼ.